title: 2004/722/EK: Az Európai Parlament határozata, (2004. április 21.) a hatodik, hetedik és nyolcadik Európai Fejlesztési Alap 2002. évre szóló költségvetéséhez kapcsolódó elszámolás lezárásáról

text:
               21.4.2004

               HU

               Az Európai Unió Hivatalos Lapja

               L 330/16

         AZ EURÓPAI PARLAMENT HATÁROZATA,
   (2004. április 21.)
   a hatodik, hetedik és nyolcadik Európai Fejlesztési Alap 2002. évre szóló költségvetéséhez kapcsolódó elszámolás lezárásáról
   (2004/722/EK)

    ---documentbreak---

               21.4.2004

               HU

               Az Európai Unió Hivatalos Lapja

               L 330/16

         AZ EURÓPAI PARLAMENT ÁLLÁSFOGLALÁSA,
   a hatodik, hetedik és nyolcadik Európai Fejlesztési Alap 2002. évre szóló költségvetésének végrehajtására vonatkozó felelősség alóli mentesítéséről szóló határozatról, a kapcsolódó nyilatkozatokkal


title: Az Európai Parlament Elnökségének határozata ( 2014. szeptember 15. ) az európai parlamenti képviselők statútuma alkalmazási szabályainak módosításáról

text:
               30.9.2014

               HU

               Az Európai Unió Hivatalos Lapja

               C 340/3

         AZ EURÓPAI PARLAMENT ELNÖKSÉGÉNEK HATÁROZATA
   (2014. szeptember 15.)
   az európai parlamenti képviselők statútuma alkalmazási szabályainak módosításáról
   2014/C 340/04
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1) („a statútum”),
   tekintettel az Európai Parlament eljárási szabályzatának 10. és 25. cikkére,
   mivel:

               (1)

               Az Európai Parlament egyes képviselői, miután 2009-ben éltek a statútum 25. cikkében biztosított lehetőséggel, továbbra is saját nemzeti rendszerük keretében részesülnek fizetésben, átmeneti ellátásban és nyugdíjban. Ez a döntés a statútum 26. cikkének (2) bekezdése értelmében „végleges és visszavonhatatlan”, és hatálya a statútum 25. cikkének (1) bekezdése szerint „tevékenységük teljes időtartamára” szól.

               (2)

               Az európai parlamenti képviselők statútuma alkalmazási szabályai (2) („az alkalmazási szabályok”) 81. cikkének (4) bekezdése értelmében ezek a képviselők jogosultak orvosi költségeik Parlament általi megtérítésére, amennyiben nemzeti rendszer szerinti nyugdíjban részesülnek, és nem rendelkeznek elsődleges fedezettel betegséggel kapcsolatos kockázatokra.

               (3)

               Az alkalmazási szabályok 81. cikke (4) bekezdésének alkalmazási köre nem bizonyult elégségesnek arra, hogy lefedje mindazon körülményeket, amelyek esetén indokolt, hogy a képviselők jogosultak legyenek orvosi költségeik Parlament általi megtérítésére.

               (4)

               Amennyiben a képviselő hivatali ideje alatt olyan elismert súlyos betegségben betegszik meg, amely megakadályozza őt hivatali idejének kitöltésében, a Parlamentnek a megfelelő feltételek teljesülése esetén gondoskodnia kell arról, hogy a folyamatban lévő szükséges kezelés mindaddig folytatható legyen, amíg az orvosilag szükséges.

               (5)

               Az orvosi költségek visszatérítésének különösen azokra az esetekre kell korlátozódniuk, amelyekben a súlyos betegséget a képviselő hivatali ideje alatt bekövetkezett esemény okozta, és ez megakadályozta a képviselőt abban, hogy hivatali idejének hátralévő részét kitöltse, a betegséget a Parlament a képviselő hivatali ideje alatt súlyos betegségként ismerte el, és a betegség kezelése a képviselő hivatali ideje alatt megkezdődött.

               (6)

               Emellett amennyiben az orvosi költségeket részben nemzeti szinten fedezik, a Parlament felelőssége e költségek tekintetében kizárólag kiegészítő jellegű lehet,

         ELFOGADTA EZT A HATÁROZATOT:
   1. cikk
   Az alkalmazási szabályok 81. cikke a következő bekezdéssel egészül ki:

      „(5)   Azok a volt képviselők, akik a statútum 25. vagy 29. cikke szerinti nemzeti nyugdíjban részesülnek, és elismert súlyos betegségben szenvednek, jogosultak a folyamatban lévő kezelésük folytatásával összefüggő orvosi költségek megtérítésére a jelen alkalmazási szabályokban lefektetett feltételek szerint, amennyiben:

                  a)

                  a súlyos betegséget a hivatali idő alatt bekövetkezett esemény okozta, és az magakadályozta, hogy a képviselő kitöltse hivatali idejének hátralevő részét;

                  b)

                  a súlyos betegség tényét a Parlament a képviselő hivatali ideje alatt elismerte; valamint

                  c)

                  a kezelés a képviselő hivatali ideje alatt megkezdődött.

            Ha a volt képviselő rendelkezik elsődleges fedezettel, e jogosultság kiegészítő jelleggel alkalmazandó, azaz csak azokra a költségekre, amelyekre az elsődleges fedezet nem terjed ki.”.

   2. cikk
   (1)   Ez a határozat az Európai Unió Hivatalos Lapjában való kihirdetését követő napon lép hatályba.
   (2)   Ezt a határozatot 2014. július 1-jétől kell alkalmazni.

      (1)  Az Európai Parlament 2005. szeptember 28-i 2005/684/EK, Euratom határozata az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének 2008. május 19-i és július 9-i határozata az európai parlamenti képviselők statútumának alkalmazási szabályairól (HL C 159., 2009.7.13., 1. o.).


title: 2005/25/EK, Euratom: A Tanács határozata (2004. június 21.) a Gazdasági és Szociális Bizottság egy svéd tagjának kinevezéséről

text:
               19.1.2005

               HU

               Az Európai Unió Hivatalos Lapja

               L 15/8

         A TANÁCS HATÁROZATA
   (2004. június 21.)
   a Gazdasági és Szociális Bizottság egy svéd tagjának kinevezéséről
   (2005/25/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 259. cikkére,
   tekintettel az Európai Atomenergia-közösséget létrehozó szerződésre, és különösen annak 167. cikkére,
   tekintettel a Gazdasági és Szociális Bizottság tagjainak a 2002. szeptember 21-től2006. szeptember 20-ig terjedő időszakra vonatkozó kinevezéséről szóló, 2002/758/EK, Euratom, 2002. szeptember 17-i tanácsi határozatra (1),

         tekintettel a svéd kormány által benyújtott jelölésre,
   tekintettel az Európai Unió Bizottságának véleményére,
   A KÖVETKEZŐKÉPPEN HATÁROZOTT:
   Egyetlen cikk
   A Tanács Uno WESTERLUND helyére Thomas JANSON-t nevezi ki a Gazdasági és Szociális Bizottság tagjává Uno WESTERLUND hivatali idejének fennmaradó részére, azaz 2006. szeptember 20-ig.

      Kelt Luxembourgban, 2004. június 21-én.

            a Tanács részéről

            az elnök

         J. WALSH

      (1)  HL L 253., 2002.9.21., 9. o.


Fontos jogi nyilatkozat

|

31985D0071

A Bizottság határozata (1984. december 21.) a veszélyes anyagok osztályozására, csomagolására és jelölésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelv értelmében bejelentett vegyi anyagok listájáról

Hivatalos Lap L 030 , 02/02/1985 o. 0033 - 0034 finn különkiadás fejezet 13 kötet 14 o. 0150  spanyol különkiadás fejezet 13 kötet 18 o. 0196  svéd különkiadás fejezet 13 kötet 14 o. 0150  portugál különkiadás fejezet 13 kötet 18 o. 0196  CS.ES fejezet 13 kötet 008 o. 5  ET.ES fejezet 13 kötet 008 o. 5  HU.ES fejezet 13 kötet 008 o. 5  LT.ES fejezet 13 kötet 008 o. 5  LV.ES fejezet 13 kötet 008 o. 5  MT.ES fejezet 13 kötet 008 o. 5  PL.ES fejezet 13 kötet 008 o. 5  PL.ES fejezet 13 kötet 008 o. 6  SK.ES fejezet 13 kötet 008 o. 5  SL.ES fejezet 13 kötet 008 o. 5

		A Bizottság határozata(1984. december 21.)a veszélyes anyagok osztályozására, csomagolására és jelölésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelv értelmében bejelentett vegyi anyagok listájáról(85/71/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 79/831/EGK irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 13. cikkére,mivel a 67/548/EGK irányelv 13. cikkének (2) bekezdése arról rendelkezik, hogy a Bizottság az irányelv értelmében bejelentett anyagokról listát vezet;mivel a 67/548/EGK irányelv 13. cikkének (3) bekezdése arról rendelkezik, hogy a lista formájáról és a listában szereplő információkról a 21. cikk szerinti eljárásnak megfelelően kell dönteni;mivel a listát a 67/548/EGK irányelv céljaival összhangban, amely nevezetesen az ember és a környezet védelme azon kockázatokkal szemben, amelyek új anyagok forgalomba hozatalából származhatnak, ki kell hirdetni;mivel az e határozatban elrendelt intézkedések összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,A KÖVETKEZŐKÉPPEN HATÁROZOTT:1. cikkA vegyi anyagok listáját, amelyet a 67/548/EGK irányelv 13. cikkének (2) bekezdése értelmében a Bizottság vezet (a továbbiakban: "lista"), a mellékletben közölt rendelkezésekkel összhangban kell összeállítani.2. cikkA listát, amely a 67/548/EGK irányelv 6. cikke alapján azon vegyi anyagokat tartalmazza, amelyeket az EINECS-jegyzék kihirdetése évének július 1-je előtt bejelentettek, ugyanazon év december 31-e előtt az Európai Közösségek Hivatalos Lapjában ki kell hirdetni. A lista kiegészítéseit ezt követően minden év december 31-e előtt az Európai Közösségek Hivatalos Lapjában ki kell hirdetni, amely kiegészítések az előző év július 1-je és a kihirdetés évének június 30-a közötti időszakára vonatkoznak.Kelt Brüsszelben, 1984. december 21-én.a Bizottság részérőlKarl-Heinz Narjesa Bizottság tagja[1] HL L 259., 1979.10.15., 10. o.[2] HL 196., 1967.8.16, 1. o.--------------------------------------------------MELLÉKLETEljárás a lista elkészítéséhez1. A listát a Bizottság azon információk alapján készíti el és vezeti, amelyeket az irányelv 9. cikke értelmében a tagállamok illetékes hatóságai a rendelkezésére bocsátanak.2. A lista minden anyag esetében a következő információkat tartalmazza:- a bejelentés száma,- az anyag azonosítója.Ezenkívül veszélyes anyagok esetében a lista tartalmazza azoknak az irányelv 4. cikkével összhangban történő osztályozását, miután az anyagot az említett irányelv I. mellékletébe felvették, annak a EGK-számával együtt.3. A 4. bekezdés rendelkezéseire is figyelemmel az anyag azonosítóját az alábbiakkal kell megadni:- kereskedelmi neve(i), és- az IUPAC-nómenklatúra szerinti kémiai neve.4. Amennyiben egy tagállam illetékes hatósága az irányelv 11. cikke értelmében ezt kéri, az anyag azonosítóját elég csak a kereskedelmi neve(i) alatt feltüntetni, amelye(ke)t a bejelentő az irányelv 6. cikkének (1) bekezdése szerint ad meg.Veszélyes anyag esetében az anyag azonosítóját addig lehet így feltüntetni, amíg az anyag felvételre nem kerül az irányelv I. mellékletébe. Miután az anyag bekerült az I. mellékletbe, az ott szereplő neveket fel kell venni a listára.Olyan anyag esetében, amely osztályzása alapján nem minősül veszélyesnek, az anyag azonosítóját így lehet feltüntetni, az anyagnak a listára első alkalommal történt felvételétől számított legfeljebb három évig. Amennyiben azonban az érintett illetékes hatóság véleménye szerint a vegyi anyag IUPAC-nómenklatúra szerinti kémiai neve önmagában is információkat tár fel a kereskedelmi hasznosításra vagy a gyártásra vonatkozólag, az irányelv 7. cikkének (3) bekezdésében foglaltak betartása érdekében az anyagot csak a kereskedelmi neve(i) szerint kell bejegyezni, olyan hosszú ideig, ameddig ezen illetékes hatóság azt szükségesnek tartja.--------------------------------------------------A Bizottság nyilatkozataA Bizottság kötelezettséget vállal, hogy amennyiben az irányelv I. mellékletébe új veszélyes anyagot vesz fel, minden lehetséges alkalommal szisztematikusan az IUPAC-nómenklatúra szerinti nevet használja.--------------------------------------------------


title: A Tanács (KKBP) 2017/348 határozata (2017. február 27.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) különleges képviselője megbízatásának meghosszabbításáról

text:
                  28.2.2017

                  HU

                  Az Európai Unió Hivatalos Lapja

                  L 50/75

            A TANÁCS (KKBP) 2017/348 HATÁROZATA
      (2017. február 27.)
      az Európai Unió koszovói (*1) különleges képviselője megbízatásának meghosszabbításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:

                  (1)

                  A Tanács 2016. augusztus 4-én elfogadta az Európai Unió koszovói különleges képviselője megbízatásának meghosszabbításáról szóló (KKBP) 2015/2052 határozat módosításáról szóló (KKBP) 2016/1338 határozatot (1), amellyel Nataliya APOSTOLOVA-t nevezte ki az Európai Unió koszovói különleges képviselőjévé (EUKK). Az EUKK megbízatása 2017. február 28-án lejár.

                  (2)

                  Az EUKK megbízatását további 16 hónapra meg kell hosszabbítani.

                  (3)

                  Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében foglalt célkitűzések elérését,

            ELFOGADTA EZT A HATÁROZATOT:
      1. cikk
      Az Európai Unió különleges képviselője
      A Tanács 2018. június 30-ig meghosszabbítja Nataliya APOSTOLOVA-nak mint EUKK-nak a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján.
      2. cikk
      Politikai célkitűzések
      Az EUKK megbízatása az Unió koszovói politikai célkitűzésein alapul. E célkitűzések közé tartoznak a következők: vezető szerep vállalása egy stabil, életképes, békés, demokratikus és többnemzetiségű Koszovó megteremtésének előmozdításában; a régió stabilitásának megszilárdítása, valamint hozzájárulás a regionális együttműködéshez és a Nyugat-Balkán országainak jószomszédi kapcsolatához; a jogállamiság mellett, valamint a kisebbségek és a kulturális és vallási örökség védelme mellett elkötelezett Koszovó támogatása; továbbá Koszovó európai perspektívájának és az Unió felé történő közeledésének támogatása a régióval kapcsolatos perspektívának megfelelően, valamint az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodással (2) (a továbbiakban: a stabilizációs és társulási megállapodás) és az (EU) 2015/1988 tanácsi határozattal (3) összhangban, továbbá a vonatkozó tanácsi következtetéseknek megfelelően.
      3. cikk
      Megbízatás
      A politikai célkitűzések megvalósítása érdekében az EUKK megbízatása a következő:

                  a)

                  felajánlja az Unió tanácsadását és támogatását a politikai folyamat előmozdításához;

                  b)

                  előmozdítja az átfogó uniós politikai koordinációt Koszovóban;

                  c)

                  erősíti Koszovóban az uniós jelenlétet és biztosítja annak koherenciáját és hatékonyságát;

                  d)

                  helyi politikai iránymutatást nyújt az Európai Unió koszovói jogállamiság-missziója (EULEX Koszovó) vezetőjének, többek között a végrehajtói feladatokhoz kapcsolódó kérdések politikai vonatkozásai tekintetében;

                  e)

                  biztosítja a koszovói uniós fellépés következetességét és egységességét, ideértve azt is, hogy helyi szintű iránymutatással segíti az EULEX feladatainak átadását, amelynek eredményeképpen a tevékenységek átkerülnek majd az EUKK-hoz/az EU-irodához és/vagy adott esetben a helyi hatóságokhoz;

                  f)

                  támogatja Koszovó európai perspektíváját és az Unió felé történő közeledését a régióval kapcsolatos perspektívának megfelelően, valamint a stabilizációs és társulási megállapodással és az (EU) 2015/1988 határozattal összhangban, továbbá a vonatkozó tanácsi következtetéseknek megfelelően, mégpedig a lakosságot célzó kommunikáció és uniós tájékoztatási tevékenységek révén, amelyek célja annak biztosítása, hogy a koszovói lakosság jobban megismerje és támogassa az Unióval kapcsolatos ügyeket, az EULEX munkáját is beleértve;

                  g)

                  a vonatkozó intézményi hatás- és feladatkörökkel összhangban – valamennyi rendelkezésére álló eszközt felhasználva és a koszovói EU-iroda támogatásával – nyomon követi, segíti és előmozdítja a politikai, gazdasági és európai prioritásokkal kapcsolatos előrelépést, valamint támogatja a stabilizációs és társulási megállapodás végrehajtását, többek között az európai reformprogram révén;

                  h)

                  az Unió emberi jogi politikájával és emberi jogi iránymutatásaival összhangban hozzájárul – többek között a nők és a gyermekek tekintetében – az emberi jogok és az alapvető szabadságok tiszteletben tartásának, valamint a kisebbségek védelmének a kialakításához és megszilárdításához Koszovóban;

                  i)

                  segíti az Unió közvetítésével Belgrád és Pristina között zajló párbeszédet;

                  j)

                  adott esetben támogatja a Különleges Tanácsok és a Különleges Ügyészség megbízatását, többek között kommunikáció és tájékoztatás útján.

            4. cikk
      A megbízatás végrehajtása
      (1)   Az EUKK felel a megbízatásnak a főképviselő felügyelete mellett történő végrehajtásáért.
      (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörét nem érintve – stratégiai iránymutatást és politikai irányítást nyújt az EUKK számára.
      (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
      5. cikk
      Finanszírozás
      (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2017. március 1-jétől2018. június 30-ig terjedő időszakra 3 615 000 EUR.
      (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni. Természetes és jogi személyek korlátozás nélkül részt vehetnek az EUKK által kiírt közbeszerzési pályázatokon. Ezenkívül az EUKK által vásárolt áruk esetében nem kell alkalmazni az áruk származására vonatkozó szabályt.
      (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
      6. cikk
      A csoport létrehozása és összetétele
      (1)   Külön személyzetet kell kijelölni arra, hogy segítse az EUKK-t megbízatása végrehajtásában, valamint abban, hogy hozzájáruljon a koszovói uniós fellépés átfogó koherenciájához, láthatóságához és hatékonyságához. Az EUKK megbízatása és az e célra rendelkezésre bocsátott pénzügyi eszközök keretein belül az EUKK felel egy csoport létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
      (2)   A tagállamok, az uniós intézmények és az EKSZ javaslatot tehetnek az EUKK munkáját segítő személyzet kirendelésére. Az ilyen kirendelt személyzet javadalmazását a küldő tagállam, a küldő uniós intézmény, illetve az EKSZ fedezi. Az EUKK melletti munkavégzés céljára a tagállamok által az uniós intézményekhez vagy az EKSZ-hez kirendelt szakértőket is ki lehet küldeni. A szerződéses nemzetközi alkalmazottaknak valamely tagállam állampolgárságával kell rendelkezniük.
      (3)   A kirendelt személyzet minden tagja a küldő tagállam, a küldő uniós intézmény, illetve az EKSZ adminisztratív fennhatósága alatt marad, és az EUKK megbízatásának érdekében jár el és végzi feladatát.
      7. cikk
      Az EUKK és az EUKK személyzete részére biztosított kiváltságok és mentességek
      Az EUKK küldetésének és az EUKK személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó felekkel kell megállapodni. Ehhez a tagállamok és az EKSZ minden szükséges támogatást megadnak.
      8. cikk
      Az EU-minősített adatok biztonsága
      (1)   Az EUKK és az EUKK csoportjának tagjai tiszteletben tartják a 2013/488/EU tanácsi határozatban (4) megállapított biztonsági elveket és minimumszabályokat.
      (2)   A főképviselő jogosult a fellépés céljára készült EU-minősített adatokat és dokumentumokat „CONFIDENTIEL UE/EU CONFIDENTIAL” szintig a NATO/KFOR részére – az EU-minősített adatok védelmére vonatkozó biztonsági szabályoknak megfelelően – átadni.
      (3)   Az EUKK operatív igényeivel összhangban a főképviselő jogosult a fellépés céljára készült EU-minősített adatokat és dokumentumokat „RESTREINT UE/EU RESTRICTED” szintig az Egyesült Nemzetek Szervezete (ENSZ) és az Európai Biztonsági és Együttműködési Szervezet (EBESZ) részére – az EU minősített adatok védelmére vonatkozó biztonsági szabályoknak megfelelően – átadni. E célból helyi rendelkezéseket kell megállapítani.
      (4)   A főképviselő jogosult az e határozathoz csatlakozó harmadik felek részére a fellépéssel kapcsolatos, a Tanács eljárási szabályzata 6. cikkének (1) bekezdése alapján szakmai titoktartási kötelezettség hatálya alá tartozó tanácsi tanácskozásokra vonatkozó, nem minősített uniós dokumentumokat átadni.
      9. cikk
      Az információkhoz való hozzáférés és logisztikai támogatás
      (1)   A tagállamok, a Bizottság és a Tanács Főtitkársága biztosítják, hogy az EUKK minden releváns információhoz hozzáférjen.
      (2)   Adott esetben az uniós küldöttség és/vagy a tagállamok logisztikai támogatást nyújtanak a régióban.
      10. cikk
      Biztonság
      Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával összhangban és az illetékességi területen fennálló biztonsági helyzet alapján a közvetlenül az irányítása alá tartozó személyzet biztonsága érdekében meghoz minden észszerűen megvalósítható intézkedést, különösen az alábbiakat:

                  a)

                  az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az említett területen belüli biztonságos mozgását, továbbá kiterjed a biztonsági események kezelésére, valamint magában foglal egy vészhelyzeti intézkedési tervet és egy és evakuálási tervet is;

                  b)

                  biztosítja, hogy az Unió területén kívülre telepített teljes személyi állomány rendelkezzen az illetékességi területen fennálló körülmények által megkövetelt, magas kockázat elleni biztosítással;

                  c)

                  biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – megfelelő, az illetékességi terület EKSZ általi biztonsági minősítéséhez igazodó biztonsági képzésben részesüljön az említett területre való megérkezése előtt vagy az érkezéskor;

                  d)

                  biztosítja, hogy a rendszeres biztonsági értékeléseket követően tett valamennyi ajánlást végrehajtsák, valamint az elért eredményekről szóló jelentések és a megbízatás végrehajtásáról szóló jelentés keretében írásban beszámol a Tanácsnak, a főképviselőnek és a Bizottságnak ezen ajánlások végrehajtásáról és az egyéb biztonsági kérdésekről.

            11. cikk
      Jelentéstétel
      Az EUKK szóban és írásban rendszeresen jelentést tesz a főképviselőnek. Az EUKK rendszeresen jelentést tesz a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
      12. cikk
      Koordináció
      (1)   Az Unió politikai céljainak elérése érdekében az EUKK hozzájárul az Unió fellépésének egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzanak. Az EUKK tevékenységét össze kell hangolni a Bizottság, valamint adott esetben a régióban működő többi EUKK tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
      (2)   A helyszínen az EUKK szoros kapcsolatot tart fenn az érintett tagállamok külképviseleteinek vezetőivel és a régióbeli uniós küldöttségek vezetőivel. Az említett vezetők minden tőlük telhetőt megtesznek annak érdekében, hogy segítsék az EUKK-t megbízatásának végrehajtásában. Az EUKK helyi politikai iránymutatást nyújt az EULEX Koszovó vezetőjének, többek között a végrehajtói feladatokhoz kapcsolódó kérdések politikai vonatkozásai tekintetében. Az EUKK és a polgári műveleti parancsnokok szükség szerint konzultációt folytatnak egymással.
      (3)   Az EUKK az érintett helyi szervekkel és a helyszínen jelen lévő egyéb nemzetközi és regionális szereplőkkel is kapcsolatot tart fenn.
      (4)   A magas szintű közös helyzetismeret és -értékelés megvalósítása érdekében az EUKK – a helyszínen tevékenykedő egyéb uniós szereplőkkel együtt – biztosítja az információknak a műveleti területen jelen lévő uniós szereplők közötti terjesztését és megosztását.
      13. cikk
      Az igényekkel kapcsolatos segítségnyújtás
      Az EUKK és személyzete segítséget nyújt a korábbi koszovói EUKK-k megbízatásával összefüggésben felmerült igények és kötelezettségek kezeléséhez, és ilyen céllal adminisztratív támogatást nyújt, valamint hozzáférést biztosít a vonatkozó iratokhoz.
      14. cikk
      Felülvizsgálat
      E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2017. szeptember 30-ig az elért eredményekről szóló jelentést, 2018. március 31-ig pedig a megbízatás végrehajtásáról szóló átfogó jelentést nyújt be a Tanácsnak, a főképviselőnek és a Bizottságnak.
      15. cikk
      Hatálybalépés
      Ez a határozat az elfogadásának napján lép hatályba.

         Kelt Brüsszelben, 2017. február 27-én.

               a Tanács részéről

               az elnök

            K. MIZZI

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 212., 2016.8.5., 109. o.

         (2)  HL L 71., 2016.3.16., 3. o.

         (3)  A Tanács (EU) 2015/1988 határozata (2015. október 22.) az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak az Unió nevében történő aláírásáról (HL L 290., 2015.11.6., 4. o.).

         (4)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: A Tanács (EU) 2016/374 határozata (2016. március 14.) az 529/2013/EU európai parlamenti és tanácsi határozatnak a Horvát Köztársaság tekintetében alkalmazandó erdőgazdálkodási referenciaszintek, az erdő fogalmának meghatározására szolgáló minimumértékek és a kibocsátási bázisév beillesztése érdekében történő módosításáról

text:
               16.3.2016

               HU

               Az Európai Unió Hivatalos Lapja

               L 70/20

         A TANÁCS (EU) 2016/374 HATÁROZATA
   (2016. március 14.)
   az 529/2013/EU európai parlamenti és tanácsi határozatnak a Horvát Köztársaság tekintetében alkalmazandó erdőgazdálkodási referenciaszintek, az erdő fogalmának meghatározására szolgáló minimumértékek és a kibocsátási bázisév beillesztése érdekében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Horvát Köztársaság csatlakozási okmányára és különösen annak 50. cikkére,
   tekintettel az Európai Bizottság javaslatára,
   mivel:

               (1)

               Horvátország csatlakozási okmányának 50. cikke szerint amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács ennek érdekében– a Bizottság javaslata alapján, minősített többséggel – elfogadja a szükséges jogi aktusokat, ha az eredeti jogi aktust nem a Bizottság fogadta el.

               (2)

               Az 529/2013/EU európai parlamenti és tanácsi határozat (1) a II., V. és VI. mellékletében az erdőgazdálkodással kapcsolatban tagállami referenciaszinteket határoz meg, és rögzíti az erdő fogalmának meghatározására szolgáló minimumértékeket, valamint a kibocsátási báziséveket vagy bázisidőszakokat.

               (3)

               Horvátországnak az Európai Unióhoz való 2013. július 1-i csatlakozására figyelemmel az 529/2013/EU határozat II., V. és VI. mellékletében fel kell tüntetni Horvátország tekintetében alkalmazandó egyedi referenciaszintet, az erdő fogalmának meghatározására szolgáló minimumértékeket és kibocsátási bázisévet.

               (4)

               Az 529/2013/EU határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az 529/2013/EU határozat a következőképpen módosul:

               1.

               A II. melléklet a Bulgáriára vonatkozó bejegyzés után a következő bejegyzéssel egészül ki:

                           „Horvátország

                           – 6 289 ”.

               2.

               Az V. melléklet a Bulgáriára vonatkozó bejegyzés után a megfelelő oszlopokban a terület (ha), a záródás (%) és a famagasság (m) tekintetében a következő értékekkel egészül ki:

                           „Horvátország

                           0,1

                           10

                           2”.

               3.

               A VI. melléklet a Bulgáriára vonatkozó bejegyzés után a következő bejegyzéssel egészül ki:

                           „Horvátország

                           1990”.

         2. cikk
   Ennek a határozatnak a tagállamok a címzettjei.

      Kelt Brüsszelben, 2016. március 14-én.

            a Tanács részéről

            az elnök

         M.H.P. VAN DAM

      (1)  A Európai Parlament és a Tanács 529/2013/EU határozata (2013. május 21.) az üvegházhatású gázoknak a földhasználatból, a földhasználat-változtatásból és az erdőgazdálkodási tevékenységekből eredő kibocsátására és elnyelésére vonatkozó elszámolási szabályokról és az e tevékenységekhez kapcsolódó intézkedésekre vonatkozó információkról (HL L 165., 2013.6.18., 80. o.).


title: 2012/214/EU: A Tanács határozata ( 2012. április 24. ) a Régiók Bizottsága egy német póttagjának kinevezéséről

text:
               26.4.2012

               HU

               Az Európai Unió Hivatalos Lapja

               L 114/17

         A TANÁCS HATÁROZATA
   (2012. április 24.)
   a Régiók Bizottsága egy német póttagjának kinevezéséről
   (2012/214/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU határozatot (2).

               (2)

               Heino VAHLDIECK hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a Régiók Bizottsága póttagjának a hivatali idő hátralévő részére, azaz 2015. január 25-ig a következő személyt nevezi ki:

               —

               Heiko HECHT, Mitglied des Europa-ausschusses der Hamburgischen Bürgerschaft.

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. április 24-én.

            a Tanács részéről

            az elnök

         N. WAMMEN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2013/60/EU: A Tanács határozata ( 2013. január 22. ) a Régiók Bizottsága két osztrák póttagjának kinevezéséről

text:
               25.1.2013

               HU

               Az Európai Unió Hivatalos Lapja

               L 22/22

         A TANÁCS HATÁROZATA
   (2013. január 22.)
   a Régiók Bizottsága két osztrák póttagjának kinevezéséről
   (2013/60/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Achill RUMPOLD és Bernadette MENNEL hivatali idejének lejártát követően a Régiók Bizottsága két póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyeket:

               —

               Wolfgang WALDNER, Landesrat beim Amt der Kärntner Landesregierung.

               —

               Gabriele NUSSΒAUMER, Landtagspräsidentin.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. január 22-én.

            a Tanács részéről

            az elnök

         M. NOONAN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács 2011/137/KKBP határozata ( 2011. február 28. ) a líbiai helyzetre tekintettel hozott korlátozó intézkedésekről

text:
               3.3.2011

               HU

               Az Európai Unió Hivatalos Lapja

               L 58/53

         A TANÁCS 2011/137/KKBP HATÁROZATA
   (2011. február 28.)
   a líbiai helyzetre tekintettel hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Európai Unió 2011. február 23-án komoly aggodalmát fejezte ki a líbiai helyzettel kapcsolatosan, és határozottan elítélte az erőszakot és a polgári lakosság elleni agressziót, valamint a békés tüntetők elleni fellépést.

               (2)

               Az EU ismételten felszólította a líbiai hatóságokat arra, hogy haladéktalanul vessenek véget az erőszak alkalmazásának, és tegyenek lépéseket a lakosság jogos igényeinek teljesítésére.

               (3)

               Az Egyesült Nemzetek Biztonsági Tanácsa (a továbbiakban: a Biztonsági Tanács) 2011. február 26-án elfogadta az 1970. sz. határozatot (a továbbiakban: az 1970 (2011) ENSZ BT-határozat), amely korlátozó intézkedéseket vezetett be Líbiával, illetve azokkal a személyekkel és szervezetekkel szemben, amelyek súlyos emberi jogi visszaéléseket követtek el a líbiai nép és a Líbiában tartózkodó személyek ellen, többek között azzal, hogy a civil lakosság és civil létesítmények elleni, a nemzetközi jogot sértő támadásokban vettek részt.

               (4)

               A líbiai helyzet súlyosságára tekintettel az EU szükségesnek tartja, hogy további korlátozó intézkedéseket vezessen be.

               (5)

               Ezenkívül, egyes intézkedések végrehajtásához további uniós fellépés szükséges,

         ELFOGADTA EZT A HATÁROZATOT:
   1. cikk
   (1)   A tagállamok állampolgárai részéről, illetve a tagállamok területéről vagy területén keresztül, vagy a tagállamok lobogója alatt közlekedő vízi vagy légi járművet használva tilos közvetlenül vagy közvetve fegyvereket és bármely egyéb, azokhoz kapcsolódó anyagot szállítani, értékesíteni vagy átadni Líbia számára, ideértve a fegyvereket és lőszereket, katonai járműveket és felszereléseket, katonai jellegű felszereléseket és a felsoroltak pótalkatrészeit, valamint a belső elnyomás céljára alkalmas felszereléseket, függetlenül attól, hogy azok a tagállamok területéről származnak-e vagy sem.
   (2)   Tilos:

               a)

               közvetlenül vagy közvetve bármely líbiai természetes vagy jogi személy, szervezet vagy szerv részére vagy a Líbiában való felhasználás céljából katonai tevékenységekhez vagy az (1) bekezdésben említett cikkek rendelkezésre bocsátásához, karbantartásához és használatához kapcsolódó technikai, képzési vagy egyéb segítséget nyújtani, ideértve felfegyverzett zsoldosok rendelkezésre bocsátását is;

               b)

               közvetlenül vagy közvetve bármely líbiai természetes vagy jogi személy, szervezet vagy szerv részére vagy a Líbiában való felhasználás céljából katonai tevékenységekhez vagy az (1) bekezdésben említett cikkek rendelkezésre bocsátásához, karbantartásához és használatához kapcsolódó pénzügyi támogatást nyújtani;

               c)

               tudatosan és szándékosan részt venni olyan tevékenységekben, amelyek célja vagy hatása az a) és a b) pontban említett tilalmak megkerülése.

         2. cikk
   (1)   Az 1. cikket nem kell alkalmazni a következőkre:

               a)

               a kizárólag humanitárius vagy védelmi célokat szolgáló, halált nem okozó katonai felszerelések, illetve belső elnyomás céljára alkalmas felszerelések szolgáltatása, értékesítése vagy átadása;

               b)

               fegyverek és azokhoz kapcsolódó anyagok egyéb célú szolgáltatása, értékesítése vagy átadása;

               c)

               az említett felszerelésekhez kapcsolódó technikai, képzési vagy egyéb segítségnyújtás, ideértve személyi állomány rendelkezésre bocsátását is;

               d)

               az említett felszerelésekhez kapcsolódó pénzügyi támogatás,

         amennyiben azt az 1970 (2011) ENSZ BT-határozat 24. pontja értelmében létrehozott bizottság (a továbbiakban: a bizottság) megfelelő esetben előzetesen jóváhagyta.
   (2)   Az 1. cikk rendelkezései nem vonatkoznak az olyan védőruházat – ideértve a golyóálló mellényeket és a katonai sisakokat is – szolgáltatására, értékesítésére vagy átadására, amelyet az ENSZ, az Európai Unió vagy annak tagállamai személyzetének tagjai, a média képviselői, valamint a humanitárius és a fejlesztési szervezetek munkatársai és az őket kísérő személyzet kizárólag személyes használatra, átmeneti jelleggel vittek be Líbia területére.
   3. cikk
   Tilos a tagállamok állampolgárai részéről vagy a lobogójuk alatt közlekedő vízi vagy légi járművet használva az 1. cikk (1) bekezdésében említett cikkeket Líbiától beszerezni, függetlenül attól, hogy azok Líbia területéről származnak-e vagy sem.
   4. cikk
   (1)   A tagállamok nemzeti hatóságaikkal és jogszabályaikkal összhangban és a nemzetközi jognak, különösen a tengerjognak és a vonatkozó nemzetközi polgári légiközlekedési megállapodásoknak megfelelően területükön – a tengeri kikötőket és a repülőtereket is beleértve – ellenőrzik a Líbiából érkező és oda tartó összes rakományt, amennyiben olyan információval rendelkeznek, amely alapján okkal feltételezhető, hogy a rakomány olyan termékeket tartalmaz, amelyek szolgáltatása, értékesítése, átadása vagy kivitele e határozat értelmében tilos.
   (2)   A tagállamok lefoglalják és (megsemmisítés, használhatatlanná tétel, raktározás vagy a származási országtól vagy célországtól eltérő államba elhelyezés céljából történő átszállítás révén) eltávolítják az olyan termékeket, amelyek szolgáltatása, értékesítése, átadása vagy kivitele e határozat értelmében tilos.
   (3)   A tagállamok nemzeti jogszabályaikkal összhangban együttműködnek az (1), illetve a (2) bekezdés szerinti ellenőrzésekkel és a termékek eltávolításával kapcsolatban.
   (4)   A Líbiából érkező és oda tartó rakományt szállító légi és vízi járműveknek meg kell felelniük az érkezés, illetve az indulás előtti kiegészítő információnyújtás követelményének minden, a tagállamokba érkező vagy onnan induló áru tekintetében.
   5. cikk
   (1)   A tagállamok megteszik a szükséges intézkedéseket, hogy megakadályozzák a következő személyeknek a területükre való beutazását vagy a területükön történő átutazását:

               a)

               az 1970 (2011) ENSZ BT-határozat I. mellékletében felsorolt személyek, valamint a Biztonsági Tanács vagy a bizottság által az 1970 (2011) sz. ENSZ BT-határozat 22. pontjának megfelelően megjelölt további személyek, az I. mellékletben felsoroltak szerint;

               b)

               az I. mellékletben nem felsorolt azon személyek, akik közreműködnek vagy bűnösek a líbiai nép és a Líbiában tartózkodó személyek ellen elkövetett súlyos emberi jogi visszaélések elrendelésében, ellenőrzésében vagy bármilyen más módon történő irányításában, többek között azáltal, hogy a nemzetközi jogot megsértve közreműködnek vagy bűnösek a civil lakosság és a civil létesítmények elleni támadások tervezésében, irányításában, elrendelésében vagy végrehajtásában – a bombázásokat is ideértve –, illetve a nevükben vagy irányításuk szerint eljáró személyek, a II. mellékletben felsoroltak szerint.

         (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépést.
   (3)   Az (1) bekezdés a) pontját nem kell alkalmazni, amennyiben a bizottság megállapítja, hogy

               a)

               az utazás humanitárius okokból indokolt, a vallási kötelezettségeket is beleértve; vagy

               b)

               a mentesség megadása támogatná a líbiai békére és nemzeti megbékélésre, valamint a térség stabilitására irányuló célkitűzéseket;

         (4)   Az (1) bekezdés a) pontját nem kell alkalmazni, ha

               a)

               a beutazás vagy átutazás bírósági eljárás miatt szükséges; vagy

               b)

               valamely tagállam eseti alapon megállapítja, hogy a beutazás vagy átutazás a líbiai béke és stabilitás előmozdításához szükséges, majd a tagállam ezt követően 48 órán belül értesíti a bizottságot erről a megállapításáról.

         (5)   Az (1) bekezdés b) pontja nem érinti azokat az eseteket, amikor egy tagállamnak nemzetközi jogi kötelezettsége áll fenn, nevezetesen:

               a)

               valamely nemzetközi kormányközi szervezet fogadó országa;

               b)

               az ENSZ által vagy annak védnöksége alatt összehívott nemzetközi konferencia fogadó országa;

               c)

               valamely kiváltságokat és mentességeket biztosító többoldalú megállapodás alapján; vagy

               d)

               az Apostoli Szentszék (Vatikáni Városállam) és Olaszország között 1929-ben létrejött lateráni egyezmény alapján.

         (6)   Az (5) bekezdés rendelkezéseit azokra az esetekre is alkalmazni kell, amikor valamely tagállam az Európai Biztonsági és Együttműködési Szervezet (EBESZ) fogadó országa.
   (7)   A Tanácsot értesíteni kell minden olyan esetről, amikor egy tagállam az (5) vagy a (6) bekezdés értelmében mentességet ad.
   (8)   A tagállamok mentességet adhatnak az (1) bekezdés b) pontjában meghatározott intézkedések alól, ha az utazást sürgős humanitárius ok vagy kormányközi értekezleteken való részvétel indokolja, beleértve az Unió által támogatott, vagy az EBESZ elnöki tisztét betöltő tagállamban tartott értekezleteket, amennyiben ott a líbiai demokráciát, emberi jogokat és jogállamiságot közvetlenül elősegítő politikai párbeszéd zajlik.
   (9)   Az a tagállam, amely a (7) bekezdésben meghatározott mentességet kíván biztosítani, írásban értesíti erről a Tanácsot. A mentességet megadottnak kell tekinteni, kivéve, ha az ellen a Tanács egy vagy több tagja – a javasolt mentességről szóló értesítés kézhezvételétől számított két munkanapon belül – írásban kifogást emel. Amennyiben a Tanács egy vagy több tagja kifogást emel, a Tanács minősített többséggel határozhat a javasolt mentesség megadásáról.
   (10)   Azokban az esetekben, amikor az (5), a (6) és a (8) bekezdésnek megfelelően egy tagállam engedélyezi a mellékletben felsorolt személyeknek a területére való belépését vagy az azon történő átutazását, az engedély az abban megjelölt célra és az érintett személyekre korlátozódik.
   6. cikk
   (1)   Be kell fagyasztani minden olyan pénzeszközt, egyéb pénzügyi eszközt és gazdasági erőforrást, amely a következő személyek és szervezetek tulajdonában van vagy ellenőrzése alatt áll:

               a)

               az 1970 (2011) ENSZ BT-határozat II. mellékletében felsorolt személyek és szervezetek, a Biztonsági Tanács vagy a bizottság által az 1970 (2011) ENSZ BT-határozat 22. pontjával összhangban meghatározott további személyek és szervezetek, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek a III. mellékletben felsoroltak szerint;

               b)

               a III. mellékletben nem szereplő azon személyek és szervezetek, akik vagy amelyek közreműködnek vagy bűnösek a líbiai nép és a Líbiában tartózkodó személyek ellen elkövetett súlyos emberi jogi visszaélések elrendelésében, ellenőrzésében vagy bármilyen más módon történő irányításában, például azáltal, hogy a nemzetközi jogot megsértve közreműködnek vagy bűnösek a civil lakosság és a civil létesítmények elleni támadások – köztük a bombázások – tervezésében, irányításában, elrendelésében vagy végrehajtásában, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek a IV. mellékletben felsoroltak szerint.

         (2)   Az (1) bekezdésben említett természetes és jogi személyek és szervezetek számára vagy javára sem közvetlenül, sem közvetetten nem bocsátható rendelkezésre semmilyen pénzeszköz, egyéb pénzügyi eszköz vagy gazdasági erőforrás.
   (3)   Mentességet lehet adni mindazon pénzeszközök, egyéb pénzügyi eszközök és gazdasági erőforrások tekintetében, amelyek:

               a)

               alapvető kiadások fedezéséhez szükségesek, beleértve az élelmiszerek, a bérlet vagy jelzálog, a gyógyszerek és az orvosi kezelés, az adók, a biztosítási díjak és a közművek költségeit;

               b)

               a nemzeti jogszabályoknak megfelelően kizárólag az ésszerű mértékű szakmai tiszteletdíjak és a jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök, egyéb pénzügyi eszközök vagy gazdasági erőforrások szokásos eszköztartási és kezelési díjainak a kiegyenlítésére szolgálnak,

         feltéve, hogy az érintett tagállam értesítette a bizottságot arról a szándékáról, hogy adott esetben hozzáférést kíván engedélyezni e pénzeszközökhöz, egyéb pénzügyi eszközökhöz és gazdasági erőforrásokhoz, és a bizottság az értesítéstől számított öt munkanapon belül nem hozott elutasító határozatot.
   (4)   Mentesség adható azon pénzeszközök és gazdasági erőforrások tekintetében is, amelyek:

               a)

               rendkívüli kiadások fedezéséhez szükségesek, azt követően, hogy az érintett tagállam adott esetben erről a bizottságot értesítette, és a bizottság azt jóváhagyta;

               b)

               bíróság, hatóság vagy választottbíróság által elrendelt zálogjog vagy meghozott határozat tárgyát képezik, amely esetben a pénzeszközöket, egyéb pénzügyi eszközöket és gazdasági erőforrásokat a zálogjog vagy határozat végrehajtására fel lehet használni, azt követően, hogy az érintett tagállam adott esetben erről a bizottságot értesítette, feltéve hogy a zálogjog vagy határozat az 1970 (2011) ENSZ BT-határozat elfogadásának időpontja előtt keletkezett és nem az (1) bekezdésben említett személyek vagy szervezetek javára szól.

         (5)   Az (1) bekezdés nem akadályozza meg a megjelölt személyt vagy szervezetet abban, hogy a listára való felvétele előtt szerződésben vállalt fizetési kötelezettségének eleget tegyen, feltéve hogy az érintett tagállam megállapította, hogy a kifizetést – akár közvetlenül, akár közvetve – nem az (1) bekezdésben említett személy vagy szervezet kapja, és az érintett tagállam az engedélyezést 10 munkanappal megelőzően értesítette a bizottságot az e kifizetések teljesítésére vagy kézhezvételére, vagy adott esetben a pénzeszközök, egyéb pénzügyi eszközök vagy gazdasági erőforrások befagyasztása megszüntetésének engedélyezésére irányuló szándékról.
   (6)   A (2) bekezdés rendelkezései nem alkalmazandók a befagyasztott számlákhoz hozzáadódó:

               a)

               kamatokra vagy egyéb hozamokra; vagy

               b)

               olyan szerződések, megállapodások vagy kötelezettségek alapján esedékes kifizetésekre, amelyek azon időpontot megelőzően keletkeztek, hogy a fenti számlák korlátozó intézkedések hatálya alá kerültek,

         feltéve, hogy e kamatok, egyéb hozamok és kifizetések továbbra is az (1) bekezdés hatálya alá tartoznak.
   7. cikk
   Nem teljesíthető semmiféle követelés, beleértve a kártalanításra irányuló vagy egyéb hasonló jellegű követelést – mint például kompenzációs követelés vagy garanciaérvényesítés keretében benyújtott követelés – az I., II., III. vagy IV. mellékletben felsorolt személyek vagy szervezetek, vagy bármely más líbiai személy vagy szervezet – beleértve a líbiai kormányt –, illetve az ilyen személyeken vagy szervezeteken keresztül vagy a részükre követeléssel előálló személyek vagy szervezetek számára olyan szerződések vagy ügyletek tekintetében, amelyeknek a teljesítését közvetlenül vagy közvetve, részben vagy egészben érintették az 1970 (2011) ENSZ BT-határozat értelmében elrendelt intézkedések, beleértve a Biztonsági Tanács vonatkozó határozatai vagy az e határozatban elrendelt intézkedések végrehajtása értelmében, az azokban előírtak szerint, vagy azokkal összefüggésben az Unió vagy valamely tagállam által hozott intézkedéseket is.
   8. cikk
   (1)   A Tanács a Biztonsági Tanács és a bizottság meghatározásai alapján az I. és a III. mellékleten módosításokat hajt végre.
   (2)   A Tanács a tagállamoknak vagy az Unió külügyi és biztonságpolitikai főképviselőjének a javaslata alapján állítja össze a II. és a IV. mellékletben szereplő jegyzékeket és fogadja el azok módosításait.
   9. cikk
   (1)   Ha a Biztonsági Tanács vagy a bizottság egy személyt vagy szervezetet jegyzékbe vesz, ezt a személyt vagy szervezetet a Tanács is felveszi az I. vagy a III. mellékletbe.
   (2)   Ha a Tanács úgy határoz, hogy egy személyt vagy szervezetet az 5. cikk (1) bekezdésének b) pontjában és a 6. cikk (1) bekezdésének b) pontjában előírt intézkedések hatálya alá von, ennek megfelelően módosítja a II. és a IV. mellékletet.
   (3)   A Tanács közli határozatát és a jegyzékbe vétel okait – amennyiben a cím ismert, közvetlenül, egyéb esetben értesítés közzététele útján – az (1) és (2) bekezdésben említett személlyel vagy szervezettel, lehetővé téve az adott személy vagy szervezet számára, hogy észrevételeket tegyen.
   (4)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
   10. cikk
   (1)   Az I., a II., a III. és a IV. mellékletnek tartalmaznia kell az érintett személyek és szervezetek felsorolásának okait; az I. és a III. melléklet vonatkozásában ezen okokat a Biztonsági Tanács vagy a bizottság határozza meg.
   (2)   Az I., a II., a III. és a IV. mellékletnek tartalmaznia kell továbbá az érintett személyek és szervezetek azonosításához szükséges adatokat (amennyiben azok rendelkezésre állnak); az I. és a III. melléklet vonatkozásában ezeket az adatokat a Biztonsági Tanács vagy a bizottság közli. Személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím – amennyiben ismert –, valamint a beosztás vagy a foglalkozás. Szervezetek esetében pedig a név, a bejegyzés helye és ideje, a nyilvántartási szám és a székhely. Az I. és a III. mellékletnek tartalmaznia kell a Biztonsági Tanács vagy a bizottság általi jegyzékbe vétel időpontját.
   11. cikk
   Az e határozatban megállapított intézkedések hatásának maximalizálása érdekében az Unió arra ösztönzi a harmadik országokat, hogy fogadjanak el az ebben a határozatban foglaltakhoz hasonló korlátozó intézkedéseket.
   12. cikk
   (1)   E határozatot adott esetben felül kell vizsgálni, módosítani kell vagy hatályon kívül kell helyezni, különösen a Biztonsági Tanács vonatkozó határozataira figyelemmel.
   (2)   Az 5. cikk (1) bekezdésének b) pontjában és a 6. cikk (1) bekezdésének b) pontjában említett intézkedéseket rendszeres időközönként, de legalább 12 havonta felül kell vizsgálni. Amennyiben a Tanács a 8. cikk (2) bekezdésében említett eljárással összhangban úgy határoz, hogy ezen intézkedések alkalmazásának feltételei már nem teljesülnek, azok az érintett személyek és szervezetek tekintetében hatályukat vesztik.
   13. cikk
   Ez a határozat az elfogadásának napján lép hatályba.

      Kelt Brüsszelben, 2011. február 28-án.

            a Tanács részéről

            az elnök

         MARTONYI J.

      I. MELLÉKLET

         Az 5. cikk (1) bekezdésének a) pontjában említett személyek jegyzéke

                  1.

                     AL-BAGHDADI, Dr Abdulqader Mohammed

                  Útlevél száma: B010574. Születési idő: 1950.7.1.
                  A forradalmi bizottságok összekötő hivatalának vezetője. A forradalmi bizottságok részt vettek a tüntetők elleni erőszakos cselekményekben.
                  Az ENSZ általi megjelölés időpontja: 2011.2.26.

                  2.

                     DIBRI, Abdulqader Yusef

                  Születési idő: 1946. Születési hely: Houn, Líbia.
                  A Muammar QADHAFI személyes biztonságáért felelős szolgálat vezetője. Ő felel a rezsim biztonságáért. Ő irányította a rendszer bírálói ellen elkövetett erőszakos cselekményeket.
                  Az ENSZ általi megjelölés időpontja: 2011.2.26.

                  3.

                     DORDA, Abu Zayd Umar

                  Igazgató, Külső Biztonsági Szervezet. A rezsim támogatója. A külső hírszerző hivatal vezetője.
                  Az ENSZ általi megjelölés időpontja: 2011.2.26.

                  4.

                     JABIR, Abu Bakr Yunis, vezérőrnagy

                  Születési idő: 1952. Születési hely: Jalo, Líbia.
                  Védelmi miniszter. Általános felelősség a hadsereg által elkövetett tettekért.
                  Az ENSZ általi megjelölés időpontja: 2011.2.26.

                  5.

                     MATUQ, Matuq Mohammed

                  Születési idő: 1956. Születési hely: Khoms.
                  A kongresszus közszolgáltatásokért felelős titkára. A rezsim magas rangú tisztviselője. Részt vett a forradalmi bizottságokban. Korábban részt vett a rendszert bíráló szervezetek felszámolásában és az ellenük elkövetett erőszakos cselekményekben.
                  Az ENSZ általi megjelölés időpontja: 2011.2.26.

                  6.

                     QADHAF AL-DAM, Sayyid Mohammed

                  Születési idő: 1948. Születési hely: Sirte, Líbia.
                  Muammar QADHAFI unokatestvére. Az 1980-as években részt vett a rendszer bírálóinak meggyilkolásában és az értesülések szerint több, Európában elkövetett gyilkosságért is felelős. Egyes feltételezések szerint fegyverbeszerzésekben is részt vett.
                  Az ENSZ általi megjelölés időpontja: 2011.2.26.

                  7.

                     QADHAFI, Aisha Muammar

                  Születési idő: 1978. Születési hely: Tripoli, Líbia.
                  Muammar QADHAFI lánya. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  8.

                     QADHAFI, Hannibal Muammar

                  Útlevél száma: B/002210. Születési idő: 1975.9.20. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  9.

                     QADHAFI, Khamis Muammar

                  Születési idő: 1978. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel. A tüntetők elleni fellépésben részt vevő katonai egységeket irányított.
                  Az ENSZ általi megjelölés időpontja: 2011.2.26.

                  10.

                     QADHAFI, Mohammed Muammar

                  Születési idő: 1970. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  11.

                     QADHAFI, Muammar Mohammed Abu Minyar

                  Születési idő: 1942. Születési hely: Sirte, Líbia.
                  A Forradalom vezetője, a fegyveres erők legfőbb parancsnoka. Parancsot adott a tüntetők elleni erőszakos fellépésre és egyéb emberi jogi visszaélésekre.
                  Az ENSZ általi megjelölés időpontja: 2011.2.26.

                  12.

                     QADHAFI, Mutassim

                  Születési idő: 1976. Születési hely: Tripoli, Líbia.
                  Nemzeti biztonsági tanácsadó. Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  13.

                     QADHAFI, Saadi

                  Útlevél száma: 014797. Születési idő: 1973.5.25. Születési hely: Tripoli, Líbia.
                  A különleges erők parancsnoka. Muammar QADHAFI fia. Szoros kapcsolatban áll a rezsimmel. A tüntetők elleni fellépésben részt vevő katonai egységeket irányított.
                  Az ENSZ általi megjelölés időpontja: 2011.2.26.

                  14.

                     QADHAFI, Saif al-Arab

                  Születési idő: 1982. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  15.

                     QADHAFI, Saif al-Islam

                  Útlevél száma: B014995. Születési idő: 1972.6.25. Születési hely: Tripoli, Líbia.
                  Igazgató, QADHAFI Alapítvány. Muammar QADHAFI fia. Szoros kapcsolatban áll a rezsimmel. A tüntetők elleni erőszakra buzdító nyilvános nyilatkozatokat tett.
                  Az ENSZ általi megjelölés időpontja: 2011.2.26.

                  16.

                     AL-SENUSSI, Abdullah, ezredes

                  Születési idő: 1949. Születési hely: Szudán.
                  A katonai hírszerzés vezetője. A katonai hírszerzés részt vett a tüntetők elleni erőszakos cselekményekben. A gyanú szerint részt vett az Abu Salim börtönben végrehajtott mészárlásban. Távollétében elítélték az UTA-merényletben való részvételért. Muammar QADHAFI sógora.
                  Az ENSZ általi megjelölés időpontja: 2011.2.26.

      II. MELLÉKLET

         Az 5. cikk (1) bekezdésének b) pontjában említett személyek jegyzéke

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  ABDULHAFIZ, Mas’ud, ezredes

                  A fegyveres erők parancsnoka.

                  A fegyveres erők harmadik legfontosabb embere. Jelentős szerepet tölt be a katonai hírszerzésben.

                  2011.2.28.

                  2.

                  ABDUSSALAM, Mohammed

                  A Külső Biztonsági Szervezet Terrorizmus Elleni Részlegének vezetője.
                  Születési idő: 1952.
                  Születési hely: Tripoli, Líbia.

                  Fontos forradalmi bizottsági tag. Szoros kapcsolatban áll Muammar QADHAFI-val.

                  2011.2.28.

                  3.

                  ABU SHAARIYA

                  A Külső Biztonsági Szervezet helyettes vezetője.

                  A rezsim fontos tisztviselője. Muammar QADHAFI sógora.

                  2011.2.28.

                  4.

                  ASHKAL, Al-Barrani

                  A katonai hírszerzés igazgatóhelyettese

                  A rezsim magas rangú tisztviselője.

                  2011.2.28.

                  5.

                  ASHKAL, Omar

                  A forradalmi bizottságok mozgalmának vezetője.
                  Születési hely: Sirte, Líbia.

                  A forradalmi bizottságok részt vettek a tüntetők elleni erőszakos cselekményekben.

                  2011.2.28.

                  6.

                  QADHAF AL-DAM, Ahmed Mohammed

                  Születési idő: 1952.
                  Születési hely: Egyiptom.

                  Muammar QADHAFI unokatestvére. Egyes vélekedések szerint 1995 óta a Qadhafi személyes biztonságáért felelős elit katonai zászlóalj parancsnoka és a Külső Biztonsági Szervezet kulcsfontosságú tagja. Közreműködött a rendszer líbiai bírálói ellen külföldön végrehajtott műveletek tervezésében, és közvetlenül is részt vett terrorista tevékenységben.

                  2011.2.28.

                  7.

                  AL-BARASSI, Safia Farkash

                  Születési idő: 1952.
                  Születési hely: Al Bayda, Líbia.

                  Muammar QADHAFI felesége.
                  Szoros kapcsolatban áll a rezsimmel.

                  2011.2.28.

                  8.

                  SALEH, Bachir

                  Születési idő: 1946.
                  Születési hely: Traghen.

                  Az elnöki kabinet vezetője.
                  Szoros kapcsolatban áll a rezsimmel.

                  2011.2.28.

                  9.

                  TOHAMI, Khaled, tábornok

                  Születési idő: 1946.
                  Születési hely: Genzur.

                  A Belső Biztonsági Hivatal igazgatója.
                  Szoros kapcsolatban áll a rezsimmel.

                  2011.2.28.

                  10.

                  FARKASH, Mohammed Boucharaya

                  Születési idő: 1949. július 1.
                  Születési hely: Al-Bayda.

                  A Külső Biztonsági Hivatal hírszerzési igazgatója.
                  Szoros kapcsolatban áll a rezsimmel.

                  2011.2.28.

      III. MELLÉKLET

         Az 6. cikk (1) bekezdésének a) pontjában említett személyek és szervezetek jegyzéke

                  1.

                     QADHAFI, Aisha Muammar

                  Születési idő: 1978. Születési hely: Tripoli, Líbia.
                  Muammar QADHAFI lánya. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  2.

                     QADHAFI, Hannibal Muammar

                  Útlevél száma: B/002210. Születési idő: 1975.9.20. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  3.

                     QADHAFI, Khamis Muammar

                  Születési idő: 1978. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel. A tüntetők elleni fellépésben részt vevő katonai egységeket irányított.
                  Az ENSZ általi megjelölés időpontja: 2011.2.26.

                  4.

                     QADHAFI, Muammar Mohammed Abu Minyar

                  Születési idő: 1942. Születési hely: Sirte, Líbia.
                  A Forradalom vezetője, a fegyveres erők legfőbb parancsnoka. Parancsot adott a tüntetők elleni erőszakos fellépésre és egyéb emberi jogi visszaélésekre.
                  Az ENSZ általi megjelölés időpontja: 2011.2.26.

                  5.

                     QADHAFI, Mutassim

                  Születési idő: 1976. Születési hely: Tripoli, Líbia.
                  Nemzeti biztonsági tanácsadó. Muammar QADHAFI fia. Szoros kapcsolatban áll a rezsimmel.
                  Az ENSZ általi megjelölés időpontja: 2011.2.26.

                  6.

                     QADHAFI, Saif al-Islam

                  Igazgató, QADHAFI Alapítvány. Útlevél száma: B014995. Születési idő: 1972.6.25. Születési hely: Tripoli, Líbia.
                  Muammar QADHAFI fia. Szoros kapcsolatban áll a rezsimmel. A tüntetők elleni erőszakra buzdító nyilvános nyilatkozatokat tett.
                  Az ENSZ általi megjelölés időpontja: 2011.2.26.

      IV. MELLÉKLET

         Az 6. cikk (1) bekezdésének b) pontjában említett személyek és szervezetek jegyzéke

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  ABDULHAFIZ, Mas’ud, ezredes

                  A fegyveres erők parancsnoka.

                  A fegyveres erők harmadik legfontosabb embere. Jelentős szerepet tölt be a katonai hírszerzésben.

                  2011.2.28.

                  2.

                  ABDUSSALAM, Mohammed

                  A Külső Biztonsági Szervezet Terrorizmus Elleni Részlegének vezetője.
                  Születési idő: 1952.
                  Születési hely: Tripoli, Líbia.

                  Fontos forradalmi bizottsági tag. Szoros kapcsolatban áll Muammar QADHAFI-val.

                  2011.2.28.

                  3.

                  ABU SHAARIYA

                  A Külső Biztonsági Szervezet helyettes vezetője.

                  A rezsim fontos tisztviselője. Muammar QADHAFI sógora.

                  2011.2.28.

                  4.

                  ASHKAL, Al-Barrani

                  A katonai hírszerzés igazgatóhelyettese

                  A rezsim magas rangú tisztviselője.

                  2011.2.28.

                  5.

                  ASHKAL, Omar

                  A forradalmi bizottságok mozgalmának vezetője.
                  Születési hely: Sirte, Líbia.

                  A forradalmi bizottságok részt vettek a tüntetők elleni erőszakos cselekményekben.

                  2011.2.28.

                  6.

                  AL-BAGHDADI, dr. Abdulqader Mohammed

                  A forradalmi bizottságok összekötő hivatalának vezetője.
                  Útlevél száma: B010574.
                  Születési idő: 1950. július 1.

                  A forradalmi bizottságok részt vettek a tüntetők elleni erőszakos cselekményekben.

                  2011.2.28.

                  7.

                  DIBRI, Abdulqader Yusef

                  A Muammar QADHAFI személyes biztonságáért felelős szolgálat vezetője.
                  Születési idő: 1946.
                  Születési hely: Houn, Líbia.

                  Ő felel a rezsim biztonságáért, és irányította a rendszer bírálói ellen elkövetett korábbi erőszakos cselekményeket.

                  2011.2.28.

                  8.

                  DORDA, Abu Zayd Umar

                  A Külső Biztonsági Szervezet igazgatója.

                  A rezsim támogatója. A külső hírszerző hivatal vezetője.

                  2011.2.28.

                  9.

                  JABIR, Abu Bakr Yunis, vezérőrnagy

                  Védelmi miniszter.
                  Születési idő: 1952.
                  Születési hely: Jalo, Líbia.

                  Általános felelősség a hadsereg által elkövetett tettekért.

                  2011.2.28.

                  10.

                  MATUQ, Mohammed

                  A kongresszus közszolgáltatásokért felelős titkára.
                  Születési idő: 1956.
                  Születési hely: Khoms.

                  A rezsim magas rangú tisztviselője. Részt vett a forradalmi bizottságokban. Korábban részt vett a rendszert bíráló szervezetek felszámolásában és az ellenük elkövetett erőszakos cselekményekben.

                  2011.2.28.

                  11.

                  QADHAF AL-DAM, Ahmed Mohammed

                  Születési idő: 1952.
                  Születési hely: Egyiptom.

                  Muammar QADHAFI unokatestvére. Egyes vélekedések szerint 1995 óta a Qadhafi személyes biztonságáért felelős elit katonai zászlóalj parancsnoka és a Külső Biztonsági Szervezet kulcsfontosságú tagja. Közreműködött a rendszer líbiai bírálói ellen külföldön végrehajtott műveletek tervezésében, és közvetlenül is részt vett terrorista tevékenységben.

                  2011.2.28.

                  12.

                  QADHAF AL-DAM, Sayyid Mohammed

                  Születési idő: 1948.
                  Születési hely: Sirte, Líbia.

                  Muammar QADHAFI unokatestvére. Az 1980-as években részt vett a rendszer bírálóinak meggyilkolásában és az értesülések szerint több, Európában elkövetett gyilkosságért is felelős. Egyes vélekedések szerint fegyverbeszerzésekben is részt vett.

                  2011.2.28.

                  13.

                  QADHAFI, Mohammed Muammar

                  Líbia Állami Postai és Távközlési Hivatalának elnöke.
                  Születési idő: 1970.
                  Születési hely: Tripoli, Líbia.

                  Muammar QADHAFI fia. Szoros kapcsolatban áll a rezsimmel.

                  2011.2.28.

                  14.

                  QADHAFI, Saadi

                              A különleges erők parancsnoka.

                              Útlevél száma: 014797.

                              Születési idő: 1973. május 25.

                              Születési hely: Tripoli, Líbia.

                  Muammar QADHAFI fia. Szoros kapcsolatban áll a rezsimmel. A tüntetők elleni fellépésben részt vevő katonai egységeket irányított.

                  2011.2.28.

                  15.

                  QADHAFI, Saif al-Arab

                  Születési idő: 1982.
                  Születési hely: Tripoli, Líbia.

                  Muammar QADHAFI fia. Szoros kapcsolatban áll a rezsimmel.

                  2011.2.28.

                  16.

                  AL-SENUSSI, Abdullah, ezredes (Al-Megrahi)

                  A katonai hírszerzés igazgatója.
                  Születési idő: 1949.
                  Születési hely: Szudán.

                  A katonai hírszerzés részt vett a tüntetők elleni erőszakos cselekményekben. A gyanú szerint részt vett az Abu Salim börtönben végrehajtott mészárlásban. Távollétében elítélték az UTA-merényletben való részvételért. Muammar QADHAFI sógora.

                  2011.2.28.

                  17.

                  AL-BARASSI, Safia Farkash

                  Születési idő: 1952.
                  Születési hely: Al Bayda, Líbia.

                  Muammar QADHAFI felesége.
                  Szoros kapcsolatban áll a rezsimmel.

                  2011.2.28.

                  18.

                  SALEH, Bachir

                  Születési idő: 1946.
                  Születési hely: Traghen.

                  Az elnöki kabinet vezetője.
                  Szoros kapcsolatban áll a rezsimmel.

                  2011.2.28.

                  19.

                  TOHAMI, Khaled, tábornok

                  Születési idő: 1946.
                  Születési hely: Genzur.

                  A Belső Biztonsági Hivatal igazgatója.
                  Szoros kapcsolatban áll a rezsimmel.

                  2011.2.28.

                  20.

                  FARKASH, Mohammed Boucharaya

                  Születési idő: 1949. július 1.
                  Születési hely: Al-Bayda.

                  A Külső Biztonsági Hivatal hírszerzési igazgatója.
                  Szoros kapcsolatban áll a rezsimmel.

                  2011.2.28.


title: A Tanács határozata (2017. június 26.) az Európai Szakképzésfejlesztési Központ igazgatótanácsa összetételének megújításáról

text:
               28.6.2017

               HU

               Az Európai Unió Hivatalos Lapja

               C 204/2

         A TANÁCS HATÁROZATA
   (2017. június 26.)
   az Európai Szakképzésfejlesztési Központ igazgatótanácsa összetételének megújításáról
   (2017/C 204/03)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a dán kormány által benyújtott jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzésfejlesztési Központ igazgatótanácsának tagjait.

               (2)

               Lars MORTENSEN lemondását követően a központ igazgatótanácsában a kormányképviselők kategóriájába tartozó dán tag helye megüresedett.

               (3)

               A hivatali idő hátralévő részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzésfejlesztési Központ igazgatótanácsának tagjává nevezi ki a következő személyt:
   KORMÁNYKÉPVISELŐK:

               DÁNIA

               Lise Lotte TOFT

         2. cikk
   Ezt a határozatot tájékoztatási célból közzé kell tenni az Európai Unió Hivatalos Lapjában.

      Kelt Luxembourgban, 2017. június 26-án.

            a Tanács részéről

            az elnök

         J. MIZZI

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: 2006/538/EK,Euratom: A Tanács és a Bizottság határozata ( 2006. január 24. ) az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a partnerségi és együttműködési megállapodáshoz történő csatlakozásáról szóló jegyzőkönyv megkötéséről, valamint a partnerségi és együttműködési megállapodás kiigazításáról

text:
               16.8.2006

               HU

               Az Európai Unió Hivatalos Lapja

               L 224/21

      A TANÁCS ÉS A BIZOTTSÁG HATÁROZATA

   (2006. január 24.)
   az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a partnerségi és együttműködési megállapodáshoz történő csatlakozásáról szóló jegyzőkönyv megkötéséről, valamint a partnerségi és együttműködési megállapodás kiigazításáról
   (2006/538/EK, Euratom)
   AZ EURÓPAI UNIÓ TANÁCSA ÉS AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, valamint 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, a 300. cikk (2) bekezdésének második mondatával és a 300. cikk (3) bekezdésének első albekezdésével összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a 2003-as csatlakozási szerződésre és különösen annak 2. cikke (3) bekezdésére,
   tekintettel a 2003-as csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a partnerségi és együttműködési megállapodáshoz történő csatlakozásáról szóló jegyzőkönyvet az Európai Közösség és tagállamai nevében a 2004. április 29-i 2006/537/EK tanácsi határozattal (2) összhangban aláírták.

               (2)

               A jegyzőkönyvet a csatlakozás időpontjától kezdődően a hatálybalépés időpontjáig átmeneti jelleggel kell alkalmazni.

               (3)

               A jegyzőkönyvet jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a partnerségi és együttműködési megállapodáshoz történő csatlakozásáról szóló jegyzőkönyv az Európai Közösség, az Európai Atomenergia-közösség és a tagállamok részéről jóváhagyásra kerül.
   A jegyzőkönyv szövegét (3) csatolták e határozathoz.
   2. cikk
   A jegyzőkönyv 4. cikke szerinti értesítést az Európai Közösség és tagállamai nevében a Tanács elnöke nyújtja be. A Bizottság elnöke ezzel egy időben szintén értesítést nyújt be az Európai Atomenergia-közösség nevében.

      Kelt Brüsszelben, 2006. január 24-én.

            a Tanács részéről

            az elnök

         K.-H. GRASSER

            a Bizottság részéről

            az elnök

         J. M. BARROSO

      (1)  HL C 174. E, 2005.7.14., 45. o.

      (2)  Lásd e Hivatalos Lap 15. oldalát.

      (3)  Lásd e Hivatalos Lap 16. oldalát.


title: A Tanács 2011/518/KKBP határozata ( 2011. augusztus 25. ) az Európai Unió dél-kaukázusi és a grúziai válság ügyével megbízott különleges képviselőjének kinevezéséről

text:
               27.8.2011

               HU

               Az Európai Unió Hivatalos Lapja

               L 221/5

         A TANÁCS 2011/518/KKBP HATÁROZATA
   (2011. augusztus 25.)
   az Európai Unió dél-kaukázusi és a grúziai válság ügyével megbízott különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács a 2006. február 20-án elfogadott 2006/121/KKBP együttes fellépéssel (1) Peter SEMNEBY-t nevezte ki az Európai Unió dél-kaukázusi különleges képviselőjévé. Peter SEMNEBY megbízatása 2011. február 28-án lejárt.

               (2)

               A Tanács a 2008. szeptember 25-én elfogadott 2008/760/KKBP együttes fellépéssel (2)2011. augusztus 31-ig Pierre MOREL-t nevezte ki az Európai Unió grúziai válság ügyével megbízott különleges képviselőjévé. Pierre MOREL megbízatása 2011. augusztus 31-én lejárt.

               (3)

               A 2011. szeptember 1-jétől2012. június 30-ig terjedő időszakra egy, az Európai Unió dél-kaukázusi és a grúziai válság ügyével megbízott különleges képviselőt (EUKK) kell kinevezni.

               (4)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   Kinevezés
   A Tanács a 2011. szeptember 1-jétől2012. június 30-ig terjedő időszakra Philippe LEFORT-ot nevezi ki az Európai Unió dél-kaukázusi és a grúziai válság ügyével megbízott különleges képviselőjévé (EUKK). Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének javaslata alapján így határoz.
   2. cikk
   Politikai célkitűzések
   Az EUKK megbízatása az Európai Unió dél-kaukázusi politikai célkitűzésein alapul, beleértve az Európai Tanács 2008. szeptember 1-jén Brüsszelben tartott rendkívüli ülésén elfogadott következtetésekben és a 2008. szeptember 15-i tanácsi következtetésekben meghatározott célkitűzéseket. E célkitűzések közé tartoznak az alábbiak:

               a)

               a már meglévő mechanizmusokkal, többek között az Európai Biztonsági Együttműködés Szervezetével (EBESZ) és annak minszki csoportjával együttműködésben a konfliktusok megakadályozása és a békés konfliktusrendezéshez való hozzájárulás a régióban, beleértve a grúziai és a hegyi karabahi válságot (a menekültek és a belső menekültek visszatérésének elősegítésével és egyéb megfelelő eszközökkel), továbbá e rendezésnek a nemzetközi jog elveivel összhangban történő végrehajtásának támogatása,

               b)

               konstruktív kapcsolatok kialakítása a régió tekintetében érdekelt főbb szereplőkkel,

               c)

               az Örményország, Azerbajdzsán és Grúzia, valamint adott esetben a velük szomszédos országok közötti további együttműködés ösztönzése és támogatása,

               d)

               a régión belüli uniós szerepvállalás hatékonyságának és ismertségének növelése.

         3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               kapcsolatok kialakítása a régióbeli kormányokkal, parlamentekkel, egyéb politikai kulcsszereplőkkel, valamint igazságszolgáltatási szervekkel és civil társadalommal;

               b)

               a térségbeli országok ösztönzése a közös érdekű regionális témák – úgymint a közös biztonsági fenyegetések, a terrorizmus elleni küzdelem, a tiltott kereskedelem és a szervezett bűnözés – terén való együttműködésre;

               c)

               a konfliktusok békés, a nemzetközi jog elveivel összhangban történő rendezéséhez való hozzájárulás és e rendezés megvalósításának megkönnyítése az Egyesült Nemzetek Szervezetével, az EBESZ és annak minszki csoportjával szoros együttműködésben;

               d)

               a grúziai válsággal kapcsolatban:

                           i.

                           a 2008. augusztus 12-i rendezési tervek 6. pontja és a 2008. szeptember 8-i végrehajtási intézkedések szerinti nemzetközi tárgyalások („genfi nemzetközi tárgyalások”) előkészítésében való közreműködés, mely tárgyalások főbb témái többek között a térség biztonságát és stabilitását szolgáló intézkedések, a menekültek és belső menekültek problémája nemzetközileg elismert elvek alapján, valamint a felek kölcsönös megállapodása alapján bármilyen egyéb kérdés,

                           ii.

                           közreműködés az Unió álláspontjának kialakításában és annak az EUKK szintjén történő képviselete az i. pontban említett tárgyalások során, valamint

                           iii.

                           a 2008. augusztus 12-i rendezési tervek és a 2008. szeptember 8-i végrehajtási intézkedések végrehajtásának előmozdítása;

               e)

               bizalomépítő intézkedések kialakításának és végrehajtásának elősegítése;

               f)

               szükség esetén segítségnyújtás egy lehetséges konfliktusrendezés végrehajtásában való uniós közreműködés előkészítéséhez;

               g)

               a régió tekintetében érintett főbb szereplőkkel az Unió által folytatott párbeszéd fokozása;

               h)

               segítségnyújtás az Unió részére a Dél-Kaukázusra vonatkozó átfogó politika továbbfejlesztésében;

               i)

               az e cikkben említett tevékenységek keretében közreműködés az Európai Unió emberi jogi politikájának és az Európai Unió emberi jogokra vonatkozó iránymutatásainak a végrehajtásában, különös tekintettel a konfliktus sújtotta térségekben élő gyermekek és nők helyzetére, elsősorban az e kérdést érintő fejlemények megfigyelése és kezelése révén.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (továbbiakban: PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ).
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. augusztus 31-ig terjedő időszakra 1 758 000 EUR.
   (2)   Az (1) bekezdésben meghatározott összegből finanszírozott kiadások 2011. szeptember 1-jétől számolhatók el. A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadást elszámol a Bizottságnak.
   6. cikk
   A csoport létrehozása és összetétele
   (1)   Az EUKK megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az Európai Külügyi Szolgálat (EKSZ) javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő állam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és az alkalmazottak feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó féllel/felekkel kell megállapodni. Ehhez a tagállamok és a Bizottság minden szükséges támogatást megad.
   8. cikk
   Az EU-minősített információk biztonsága
   Az EUKK és az EUKK csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   A térségben működő uniós küldöttségek és a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és a hatásköre alá tartozó földrajzi terület biztonsági helyzetével összhangban, az EUKK közvetlenül az irányítása alá tartozó állomány biztonsága érdekében meghoz minden ésszerű és megvalósítható intézkedést, elsősorban az alábbiakat:

               a)

               az adott misszióra vonatkozó biztonsági terv létrehozása, amely többek között a misszióra vonatkozó fizikai, szervezeti és eljárási biztonsági intézkedéseket tartalmaz, szabályozza az állomány biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmazza a vészhelyzeti intézkedési és a misszió evakuálási tervét;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az EUKK Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió területének biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről – a félidős jelentések és a megbízatás végrehajtásáról szóló jelentések keretében – írásos jelentéseket nyújtsanak be a Tanács, a főképviselő és a Bizottság számára.

         11. cikk
   Jelentéstétel
   Az EUKK szóban és írásban rendszeresen jelentést tesz a PBB-nek és a főképviselőnek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a PBB vagy a főképviselő ajánlására jelentést tehet a Külügyek Tanácsának.
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt és elősegíti annak biztosítását, hogy az Unió politikai céljainak megvalósítása érdekében minden helyszíni uniós eszközt koherens módon alkalmazzanak. Az EUKK tevékenységeit össze kell hangolni a Bizottság tevékenységeivel. Az EUKK rendszeresen tájékoztatja a tagállamok külképviseleteit és az uniós képviseleteket.
   (2)   A helyszínen az EUKK szoros kapcsolatot tart fenn az Unió küldöttségeinek vezetőivel és a tagállamok külképviseleteinek vezetőivel, akik minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK az Unió grúziai delegációjának vezetőjével együttműködésben iránymutatást ad az Európai Unió grúziai megfigyelő missziója vezetőjének a helyi politikai helyzettel kapcsolatban. Az EUKK és Európai Unió grúziai megfigyelő missziójának a polgári műveleti parancsnoka szükség szerint konzultációt folytat egymással. Az EUKK a helyszínen jelen levő egyéb nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint annak az Unió egyéb kezdeményezéseivel való összhangját rendszeresen felül kell vizsgálni. Az EUKK 2012. január végéig az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2011. augusztus 25-én.

            a Tanács részéről

            az elnök

         M. DOWGIELEWICZ

      (1)  HL L 49., 2006.2.21., 14. o.

      (2)  HL L 259., 2008.9.27., 16. o.

      (3)  HL L 141., 2011.5.27., 17. o.